tomron87/hebrew-wikipedia-sentences-corpus huggingface dataset:
ת'רסטון מור, לי רנאלדו וריצ'רד אדסון נפגשו לראשונה בתזמורת הגיטרות החשמליות של המלחין האוונגרדי גלן ברנקה והחליטו להקים להקה יחד עם קים גורדון, חברתו (לימים אשתו) של מור (בימים הראשונים של הלהקה הייתה בה הקלידנית אן דמריניס שפרשה לאחר זמן קצר).
הלהקה נקראה סוניק יות' על שם גיטריסט להקת MC5 פרד "סוניק" סמית וזמר הרגאיי ביג יות'.
ברנקה עזר ללהקה להשתלב בסצנת הפאנק של ניו-יורק ולהוציא בשנת 1982 את המיני-אלבום הראשון שכלל חמישה שירים ונשא את שם הלהקה.
אדסון פרש לאחר הוצאת המיני-אלבום.
בשנת 1983 הלהקה הוציאה את האלבום המלא הראשון Confusion is Sex ("בלבול הוא סקס").
המתופפים באלבום היו ג'ים סקלאבונוס ובוב ברט.
האלבום התאפיין בצליל קשה ואוונגרדי מאוד, ומילותיו עסקו באלימות ומרד נגד הממסד.
בשנת 1984 יצא Bad Moon Rising ("ירח רע עולה"), האלבום המלא השני של הלהקה.
זה היה אלבום קונספט שעסק ברובו באובדן שפיות, טירוף ומוות.
כל צד בתקליט היה רצף של שירים ללא הפסקות ביניהם.
השיר הבולט היה השיר האחרון Death Valley '69, שהלהקה כתבה וביצעה יחד עם הזמרת האורחת לידיה לאנץ' (Lydia Lunch) ומילותיו עסקו ברוצח הסדרתי צ'ארלס מנסון.
השיר היה קצבי ומלודי יחסית לשיריה הקודמים של סוניק יות' והבמאי רי'רד קרן ביים עבורו קליפ אלים.
השיר הפך ללהיט קטן בסצנה האלטרנטיבית.
לאחר הוצאת האלבום בוב ברט פרש מהלהקה לטובת קריירת משחק.
בשנת 1986 הלהקה הוציאה את האלבום EVOL (משחק מילים בין המילה האנגלית Love - אהבה - בהיפוך אותיות, לבין המילה Evil - אכזרי - שנשמעות דומה).
האלבום התאפיין בצליל פסיכדלי ונגיש יחסית לאלבומים הקודמים.
בשנת 1987 הלהקה הוציא את Sister ("אחות"), אלבום שהורכב כולו משירים קצרים ומלודיים.
למרות שהלהקה שמרה על צלילה אופייני, המלא בפידבק ונגינה בגיטרות בכיוון לא מקובל, סגנון האלבום היה קרוב יותר לפאנק פופ בהשוואה לעבודותיה הקודמות ו-Sister היה להצלחה גדולה בסצנת המוזיקה העצמאית בארצות הברית.
באותה שנה הלהקה הוציאה תחת השם Ciccone Youth את האלבום The White(y) Album ("האלבום הלבן (בן)"), שהיה "מחווה" מבודחת למדונה וכלל גרסאות כיסוי לשני שירים שלה, וכמה קטעים אלקטרוניים אוונגרדיים.
בשנת 1988 סוניק יות' הוציאו את האלבום שנחשב ליצירתם החשובה ביותר: Daydream Nation ("אומת החלומות בהקיץ").
האלבום יצא על גבי תקליט כפול, דבר נדיר עבור להקה פאנק שלא חתומה בחברת תקליטים גדולה.
תחילת הקריירה בחברת תקליטים גדולה
בעקבות הצלחת Daydream Nation סוניק יות' יצאו לסיבוב הופעות גדול בשיתוף נירוונה, אז להקה הצעירה ולא-ידועה וגם זמר הרוק הוותיק ניל יאנג, שנהנה אז משיבה אל מרכז במת הרוק לאחר מספר שנים של ריחוק מהזרם המרכזי.
סיבוב זה משך לסוניק יות' עוד תשומת לב ובסופו של דבר הלהקה זכתה לחוזה הקלטות עם חברת התקליטים הגדולה של דייוויד גפן, DGC ובכך סיימה את השלב העצמאי בקריירה שלה.
בשנת 1990 סוניק יות' הוציאו את אלבומם הראשון ב-DGC Goo ("דביק").
יציאת האלבום לוותה גם בקלטת וידאו עם קליפים לכל שירי האלבום.
האלבום התאפיין בצליל נקי ומופק ביותר של סוניק יות' עד אז ורוב השירים היו במבנה מוכר של בתים ופזמונים.
מספר שירים הפכו ללהיטים - "Dirty Boots" וכן "Kool Thing" שקים גורדון שרה יחד עם הראפר צ'אק די מלהקת פאבליק אנמי.
חברת DGC קיוותה שהפרסום של סוניק יות' בסצנת הרוק העצמאי תביא אל החברה עוד אמנים אלטרנטיביים, ואכן במהרה קטפה את הפירות עם הצלחת הענק של נירוונה, בק ואמנים אחרים.
ב-1991 קורטני לאב, סולנית להקת "הול" שהושפעה רבות מסוניק יות' באותה התקופה שלחה מכתב לקים גורדון ובו היא ביקשה שגורדון תפיק את אלבום הבכורה של הול,"Pretty On The Inside".
גורדון נענתה להצעה והאלבום זכה לביקורות חיוביות והצלחת אנדרגראונד גדולה והפך את גורדון למוכרת גם מחוץ ללהקה.
בשנת 1992, בשיא ההצלחה של הגראנג' והרוק האלטרנטיבי, סוניק יות' הוציא את האלבום Dirty ("מלוכלך") בהפקת בוטש ויג, שהתפרסם בעבודתו עם הסמאשינג פאמפקינס ונירוונה.
צליל האלבום היה, בהתאם לשמו, מלוכלך יחסית ל-Goo וכבד ורועש אפילו יחסית לעבודות קודמות של הלהקה.
עם זאת, האלבום הניב את הלהיטים "Sugar Kane" ו-"100%" שהתפרסם עם קליפ גדוש בפעלולי סקייטבורדינג (בין הפעלולנים היה גם ג'ייסון לי, שלימים התפרסם כשחקן קולנוע).
מכירות האלבום הגיעו למעמד של אלבום זהב בארצות הברית, אבל לא הפכו את סוניק יות' ללהקה מפורסמת בסדר גודל של להקות גראנג' כגון נירוונה ופרל ג'אם, מכיוון שהם לא היו מוכנים לוותר לגמרי על צליל הגיטרות האוונגרדי האופייני.
בשנת 1994 יצא האלבום Experimental Jet Set Trash and No Star ("נסיוני משוגע זבל ולא־כוכב", רמז לכל אחד מחברי הלהקה - רנאלדו, גורדון, מור ושלי).
האלבום הניב להיט אחד, "Bull in the Heather", אך זכה לביקורות מעורבות - היו מבקרים שטענו שסוניק יות' מאבדת את דרכה בניסיון לפסוע בדרך האמצע שבין שירים אוונגרדיים לבין להיטי רוק כפי שהייתה רוצה חברת התקליטים.
למרות הביקורות, הלהקה המשיכה להופיע ולהקליט ובשנת 1995 הוציאה את האלבום Washing Machine ("מכונת כביסה").
באלבום זה ניכר כי סוניק יות' מוותרת על הניסיון להתברג לזרם המרכזי.
האלבום לא הניב להיטים, אך זכה לביקורות אוהדות ובעקבותיו הלהקה יצאה לסיבוב הופעות גדול, שבמהלכו הגיעה גם לישראל.
בשנת 1997 סוניק יות' החלו להוציא את סדרת המיני-אלבומים SYR, ראשי תיבות של Sonic Youth Recordings.
מיני-אלבומים אלה היו ברובם אינסטרומנטליים ואוונגרדיים מאוד.
הם יצאו באריזות קרטון דומות לעטיפות תקליטים וכל הקרדיטים ורשימות השירים נכתבו בשפות זרות.
ב־1997 יצא SYR1 בצרפתית ו-SYR2 בהולנדית ובשנת 1998 יצא SYR3 באספרנטו.
SYR3 היה גם שיתוף הפעולה הראשון בין סוניק יות' לבין המוזיקאי ג'ים או'רורק.
ב-1998 סוניק יות' הוציאו גם את האלבום A Thousand Leaves ("אלף עלים", תרגום של שם של עוגה צרפתית, Mille feuille).
האלבום התאפיין בצליל פסיכדלי ומבקרים השוו את סגנונו ללהקות משנות השבעים, כגון גרייטפול דד.
בשנת 2000 סוניק יות' הוציאו את NYC Ghost & Flowers ("פרחים ורוחות רפאים של ניו יורק סיטי").
האלבום הוקדש כולו לעיר ניו יורק ותרבותה.
באלבום זה ג'ים או'רורק רשום כשותף בנגינה בגיטרה ותכנות.
הביקורות היו מעורבות - היו מבקרים שהיללו את חוסר הפשרות של הלהקה ואת הליכתה לכיוונים חדשים ואוונגרדיים, ומנגד היו כאלה שאמרו שהלהקה איבדה לגמרי את הכיוון.
הגדיל לעשות אתר האינטרנט Pitchforkmedia.com, שנתן לאלבום את הציון הנמוך ביותר 0.0.
לאחר יציאת האלבום ג'ים או'רורק הפך לחבר קבוע מן המניין בלהקה, בהקלטות והופעות.
בשנת 2002 יצא האלבום Murray Street שנקרא על שם הרחוב בני יורק שבו נמצא אולפן ההקלטות של סוניק יות'; האולפן נמצא בקרבת מגדלי התאומים ונפגע מהאבק וההדף של פיגועי 11 בספטמבר.
צליל האלבום היה ברובו נקי ומלודי, אך כלל גם שירים עם קטעים אינסטרומנטליים רועשים ארוכים.
שיר אחד, "Plastic Sun" היה בסגנון הנו-וייב שממנו הלהקה התחילה את הקריירה.
הוא הזכיר במילים שלו את בריטני ספירס, אך חברת התקליטים של ספירס ביקשה להוציא את השורה הזו והמילים הוקלטו מחדש ברגע האחרון.
האלבום זכה לביקורות אוהדות מאד.
בשנת 2004 יצא Sonic Nurse ("אחות סוניק").
סגנון האלבום היה קרוב ל-Murray Street - שירי רוק מלודיים ברובם, אך עם קטעים אינסטרומנטליים ארוכים.
דמיון נוסף ל-Murray Street הוא שגם באלבום הזה הושמט ברגע האחרון שמה של זמרת מפורסמת - שם השיר "Mariah Carey and the Arthur Doyle Hand Creme" הוחלף ל-"Kim Gordon and the Arthur Doyle Hand Creme" לבקשת חברת התקליטים של מריה קארי.
בשנת 2005 ג'ים או'רורק פרש מהלהקה כדי להתמקד בעבודה עצמאית.
בשנת 2006 יצא האלבום Rather Ripped, שנקרא על שם חנות תקליטים אלטרנטיבית באזור ברקלי (מפרץ סן פרנססיסקו).
זהו האלבום האחרון שסוניק יות' מחויבים להוציא בחברת DGC.
האלבום ממשיך את הקו של שני האלבומים הקודמים עם שירים אפילו יותר קצרים (רובם קצרים מארבע דקות).
באותה השנה הצטרף להופעות הלהקה הבסיסט מארק איבולד, שניגן לפני כן בפייבמנט ובלהקת פרי קיטן של קים גורדון.
מאוחר יותר הפך לחבר להקה קבוע.
בשנת 2009 הוציאו סוניק יות' את האלבום The Eternal בחברת התקליטים מטדור רקורדס.
ב 14 באוקטובר 2011 הודיעו קים גורדון ות'רסטון מור על פרידה לאחר 27 שנות נישואים.
בשנת 2015 תוכננה הופעה של ת'רסטון מור, סולן הלהקה, בישראל אך זו בוטלה לאחר שהוא הביע את תמיכתו בתנועת החרם נגד ישראל (BDS).
קים גורדון - שירה, גיטרה וגיטרה בס
ת'רסטון מור - שירה וגיטרה
לי רנאלדו - שירה, גיטרה וקלידים
סוניק הקיפוד היא סדרת הנפשה בת 65 פרקים, המבוססת במקור על סדרת משחקי הווידאו בעלת אותו השם.
הסדרה הופקה בשיתוף פעולה אמריקאי-צרפתי ושודרה במקור בארצות הברית בסינדיקציה בין השנים 1993 ו-1996.
בישראל שודרה הסדרה לראשונה ב-1995 בדיבוב לעברית בערוץ הילדים.
עלילת הסדרה מתרחשת בכוכב לכת בדיוני בשם מוביוס, ומתמקדת בהרפתקאותיהם של סוניק הקיפוד ושל חברו הטוב מיילס "טיילס" פראוור, היוצאים להגן על מוביוס מפני ד"ר רובוטניק המרושע המנסה להשתלט על הכוכב יחד עם חבורת הרובוטים שלו.
הסדרה מציגה את "סוניק" באופן הומוריסטי ומכילה בעיקר הומור סלפסטיק.
כמו כן, הסדרה נועדה לקהל צעיר והכילה בכל פרק מוסר השכל, לאחר שהדמויות התמודדו עם בעיות שונות.
סוניק הקיפוד – קיפוד כחול דמוי אדם המסוגל לנוע במהירות על-קולית.
חובב מושבע של נקניקיות עם רוטב צ'ילי.
מיילס "טיילס" פראוור (בדיבוב: זנבות) – שועל צעיר דמוי אדם בעל שני זנבות.
מיילס משמש לאורך הסדרה כעוזר וכמכונאי האישי של סוניק.
מסוגל לעוף במשך זמן מוגבל באמצעות שני זנבותיו בהם הוא משתמש כמדחף.
מיילס ננטש על ידי הוריו בילדותו ולימים אומץ על ידי סוניק.
מיילס נאיבי למדי מחמת גילו הצעיר.
ד"ר אייבו רובוטניק – מדען מטורף וערמומי המשמש כנבל העיקרי בסדרה ומנסה להשתלט על כוכב מוביוס.
ד"ר רובוטניק מתמחה במיוחד בתחום הרובוטיקה כאשר לאורך הסדרה הוא יוצר מערך מרשים למדי של רובוטים ומכונות העומדים לרשותו.
סקראץ' (בדיבוב: כרבולת) וגראונדר (בדיבוב: כדורת) – צמד רובוטים מגושמים שנוצרו על ידי רובוטניק במטרה ללכוד את סוניק.
קוקונאטס – קוף רובוטי קטן המשמש כעובד הניקיון של רובוטניק.
מנסה בעקביות ללכוד את סוניק על מנת לזכות בהערכתו של רובוטניק.
הסדרה הופקה על ידי חברת DIC Entertainment, שהפיקה בסך הכול 65 פרקים.
עלילת הסדרה עקבה באופן רופף אחרי עלילת סדרת המשחקים.
עם זאת, כשהסדרה נכתבה בשנת 1992 סדרת משחקי "סוניק" עדיין הייתה חדשה יחסית והעלילה והדמויות במשחקים באותה העת לא היו מפותחות עדיין – אי לכך נאלצו יוצרי סדרת הטלוויזיה במקרים רבים לפתח בעצמם את התוכן מבלי להסתמך על המקור.
בהמשך חדלה חברת DIC Entertainment מלהפיק פרקים חדשים של הסדרה, ובמקום זאת יצרה סדרת הנפשה נוספת ואפלה יותר לזיכיון בשם "סוניק".
סוניק X (ביפנית: ソニックX; באנגלית: Sonic X) היא סדרת אנימה יפנית המבוססת על זיכיון המשחקים "סוניק הקיפוד" של חברת סגה.
הסדרה הופקה על ידי TMS Entertainment, בשיתוף פעולה עם סגה ו-קבוצת סוניק, ובוימה על ידי הג'ימה קמגאקי.
הסדרה מתמקדת בחבורת חיות מאונשות שעברו בטעות לכדור הארץ, לאחר ניסיון להצלת אחד מהחברים שלהן מאויבהן, דוקטור אגמן.
מופרד מחבריו, סוניק הקיפוד ניצל על ידי ילד בשם כריס ת'ורנדייק, שעוזר לו למצוא את חבריו בזמן שהם נלחמים באגמן והרובוטים שלו על שליטה ביהלומי הכאוס (Chaos Emeralds) מלאי הכוח.
הסדרה מבוססת בעיקר על משחקי הווידאו Sonic Adventure, Sonic Adventure 2 ו-Sonic Battle, ואף מפתחת עלילה משל עצמה בעונתה השלישית.
ביפן, הסדרה שודרה במקור בין ה-6 באפריל 2003, והסתיימה ב-18 באפריל 2005 לאחר שתי עונות.
בישראל, הסדרה דובבה לעברית, והיא שודרה לראשונה בערוץ ג'טיקס בין 2004 ל-2008. בין 1 ביולי 2014 ל-14 במרץ 2015, עלו שתי העונות הראשונות של הסדרה לשירות ה-VOD של חברת HOT.
בדצמבר 2019 עלו שתי העונות הראשונות של הסדרה לשירות הזרמת המדיה נטפליקס, עם כתוביות בעברית וללא העונה השלישית של הסדרה.
החל משנת 2020, משודרת הסדרה בשידורים חוזרים בערוץ ג'וניור; העונה השלישית החלה את שידוריה בערוץ ב-6 ביוני 2021.
העלילה מתחילה כאשר בעת ניסיון להציל את קרים הארנבת מידי דוקטור אגמן - סוניק וחבריו משוגרים מפלנטת מוביוס לכדור הארץ ביחד עם אגמן ומוצאים עצמם במרכז העיר סטיישן סקוור (Station Square) פרט לאגמן אשר משוגר לאי.
בכדור הארץ סוניק פוגש בחור צעיר בשם כריס תורנדייק אשר מארח את סוניק וחבריו בביתו.
כעת על סוניק וחבריו למנוע מדוקטור אגמן ועוזריו מלהשתלט על כדור הארץ ועל יהלומי הכאוס.
העונה השנייה מספרת את סיפורי המשחקים Sonic Adventure ,Sonic Adventure 2 ו-Sonic Battle, אך סיום העונה מספר על פער בין ממדי המחייב את סוניק וחבריו לחזור למוביוס.
עונה 3 היא בעלת סיפור עצמאי שלא מתקשר למשחקי סוניק הקיפוד.
בעונה זו, סוניק נלחם ברובוט חייזר מסתורי בשם "האלון האפל" (Dark Oak).
כאשר בידיו כל יהלומי הכאוס, סוניק לא מצליח להביס את האלון האפל, ולכן מפזר את יהלומי הכאוס ברחבי היקום וחוזר למוביוס.
באותו ערב, כשיש כוכבים נופלים, חבריו של סוניק מגלים את קוזמו, חייזרית בעלת מראה של צמח שבאה לחפש את סוניק הקיפוד, האחד שיכול לשלוט ביהלומי הכאוס, כדי שיוכל להביס את המטארקס, רובוטים חיזריים בהנהגת האלון האפל, המתכננים להוציא מכל כוכב ביקום את ביצת הכוכב, שבלעדיה הכוכב לא יוכל להתקיים.
כשמתגלה שסוניק פיזר את יהלומי הכאוס ברחבי היקום, סוניק וחבריו יוצאים למצוא את יהלומי הכאוס ברחבי היקום על הטייפון הכחול בעזרתו של כריס, שמצליח להגיע למוביוס.
סוניק וחבריו גם מצילים את הכוכבים בהם נחתו, כגון הובידון, בו הם מגלים ששאדו הקיפוד השחור חזר לחיים, מרמולים ועוד.
ביפן הפרקים של עונה זו מעולם לא שודרו בטלוויזיה, אך הופקו על ידי הסטודיו של סוניק X.
הפרקים ביפנית נמצאים על דיסקים מסוג VCD, הכולל בו את הפרקים בסינית ויפנית וכתוביות רק בסינית.
סוניק הקיפוד (יפנית: ג'וניצ'י קאנמארו, אנגלית: ג'ייסון גריפית', עברית: עידו מוסרי) - הגיבור הראשי בסדרה.
קיפוד כחול דמוי אנוש אשר מסוגל לרוץ במהירות עצומה.
השתתף בקביעות בהרפתקאות בניסיונות להציל את העולם מד"ר אגמן.
מסוגל לקבל כוח מיהלומי הכאוס (Chaos Emeralds) שאם הוא אוסף את כולם הוא מקבל הרבה כוח והופך לסופר סוניק שמסוגל לרחף באוויר במהירות עצומה.
סוניק מקבל גם כוח מהטבעות שבעזרתם הוא מסוגל לעשות את הגלגול המהיר, חברו הטוב של טיילס וחבר טוב גם של כריס, נאקלס, איימי, קרים וקוזמו.
הוא וחבריו גרים בביתו של כריס ואוהב הרפתקאות וספורט בזמנו הפנוי.
אוהב לנוח על מקומות גבוהים כמו גג הבית של כריס, אוהב פעילויות ספורט אקסטרים ויש לו נעליים בצבעים אדום לבן.
מיילס "טיילס" פראוור (יפנית: ריו הירוהאשי, אנגלית: איימי פאלאנט, עברית: יפה גבאי) - הדמות הראשית השנייה בסדרה, שועל צהוב.
מכונאי מיומן אשר הוא חברו הטוב ביותר של סוניק ועוזר לו בהרפתקאותיו יחד עם המטוס שלו - הטורנדו.
יכול לעוף בעזרת שני זנבותיו.
עובד בקביעות עם סוניק ועוזר לו בהרפתקאותיו.
נאקלס הקיפודן (יפנית: נובוטושי קאנה, אנגלית: דן גרין, עברית: מירון אהרונוביץ) – הדמות הראשית השלישית בסדרה, קיפודן אדום.
השומר של יהלום העל (Master Emerald) ומחפש אוצרות מומחה.
גר באי המלאכים ומשתף פעולה עם סוניק ועוזר לו בהרפתקאותיו.
נאקלס הוא מתאגרף מקצועי ולעיתים משתמש בצבתות שלו שקיבל מהוק בעונה הראשונה.
ניסה באופן קבוע ליצור בקרת כאוס כדי שיוכל לחזור אל אי המלאכים שאינו שוגר בהתחלה לכדור הארץ, אך בסוף העונה הראשונה אי המלאכים שוגר אל כדור הארץ ונאקלס המשיך בתפקידו כשומר של יהלום העל.
וכשהאי שוגר כאוס הגיע אל האי וריסק את יהלום העל, ונאקלס הצטרף אל סוניק והחבורה ויצא לחפש שוב את החלקים של היהלום וגם עזר לסוניק להילחם נגד כאוס.
לאחר מכן היה עם סוניק ושאדו כשניסו לעצור את יהלומי הכאוס ואת מושבת החלל מלהתנגש בכדור הארץ.
בעונה 3 החבורה בהנהגת סוניק ונאקלס יוצאת להרפתקה חדשה נגד המטארקס ויהלום העל נמצא בטייפון הכחול כדי לחזק את החללית.
בפרק האחרון כשיהלום העל מתפוצץ בגלל העוצמה שנוצרה בקרב האחרון נגד המטארקס, נאקלס משאיר את החתיכות של היהלום כמו שהם ואינו משלים אותו.
איימי רוז (יפנית: טאאקו קאוואטה, אנגלית: ליסה אורטיז, עברית: ליטל וידבסקי (עונות 1–2), דנה רישפי (עונה 3)) - קיפודה ורודה אשר מאוהבת בסוניק ומנסה לזכות בליבו.
משתמשת לעיתים תכופות בפטיש שלה.
קרים הארנבת (יפנית: סיאקה אאוקי, אנגלית: רבקה הוניג, עברית: אורלי תגר) - ארנבת בצבע קרם.
קרים היא חלק מהחבורה, ויש לה צ'או מחמד בשם "צ'יז".
בפרקים בסדרה המבוססים על המשחק Sonic Battle, קרים וצ'יז פוגשים רובוט כתום בשם אמרל, שעוזר להם בטורנירים להשגת יהלומי הכאוס ויכול להעתיק את כוחות יריביו.
כשהשיג את יהלום הכאוס האדום, אמרל השתגע וסוניק וחבריו ניסו לעצור אותו.
רק קרים וצ'יז הצליחו לעצור אותו ובעטו אותו למים.
שם אמרל העתיק את היכולת של קרים לבכות, ודמעות ירדו מעיניו (בגרסאות היפנית והצרפתית, הדמעות היו משמן, אך בשאר העולם, הן היו דמעות רגילות).
כמו איימי, קרים היא אחת החברות הטובות ביותר של קוזמו.
צ'יז הצ'או (יפנית: ריו הירוהאשי, אנגלית: רבקה הוניג) - צ'או המחמד של קרים.
לא משנה לאן קרים תלך, צ'יז ילווה אותה בדרכה.
מתקשר באמצעות המילה צ'או (לא כולל הגרסה הצרפתית, בה הוא מדבר צרפתית במקום המילה צ'או).
שאדו הקיפוד (יפנית: קוג'י יוסה, אנגלית: ג'ייסון גריפית', עברית: ירון חי מנשה) - קיפוד שחור.
נוצר על ידי הסבא של דוקטור אגמן - פרופסור ג'רלד רובוטניק 50 שנה לפני עלילת הסדרה, כפרויקט "צורת החיים האולטימטיבית", כדי לרפא את נכדתו - מריה רובוטניק.
כשמתגלה פרויקט זה על ידי יחידות האומה הממשלתיות, הם מנסים לעצור פרויקט זה מחשש להרס הכוכב, ולכן מחייבים אותו להישאר בקפסולה שלו.
כשמריה הלכה לשחרר את שאדו מהקפסולה, היא נהרגה על ידי סוכן של יחידות האומה הממשלתיות, רגע אחרי ששחררה את שאדו, אשר מחפש נקמה על מותה.
50 שנה לאחר מכן, ד"ר אגמן משחרר את שאדו מהקפסולה, ושאדו עוזר לו להשתלט על כדור הארץ, במטרה לנקום את מותה של מריה.
כריס עזר לו להיזכר במשאלה האמיתית של מריה - שיהיה שלום בעולם, וכשכריס הזכיר לו את משאלתה של מריה היה נראה כי שאדו אוהב את מריה, וכתוצאה מכך הוא מקריב את עצמו ועוזר לסוניק להביס את Biolizard, אב הטיפוס של פרויקט "צורת החיים האולטימטיבית".
בעונה 3, מתגלה שאחרי הקרב במושבת החלל ארק, שאדו היה בקפסולה בחללית של אגמן.
אגמן ידע את זה אך לא העיר אותו כי בתוך הקפסולה היו קרני לייזר שמטשטשים את הזיכרון ואגמן לא רצה ששאדו ייצא וייזכר בהבטחה שלו למריה שיהיה שלום בעולם.
לכן כשהקפסולה מתפוצצת שאדו יוצא אך לא זוכר מי הוא ולכן הוא שוב עובד לכאורה עבור אגמן.
הוא וסוניק אוספים פעם נוספת את שבעת יהלומי הכאוס ונלחמים בחיילי המטארקס.
לאחר מכן הם נאבקים אחד בשני במטרה לזכות ביהלומים, אך הם מתפזרים שוב.
בפרק 68 שאדו פוגש את צבא Cascade שנלחמים נגד המטארקס וביניהם חיילת בשם מולי.
שאדו מציל אותה מהמטארקס וכך כנראה מקבל כמה מזיכרונותיו בחזרה בגלל הדמיון שלה למריה.
בהמשך הוא פוגש את ליאון ושאר חיילי Cascade שאומרים לו שעליו להביס את המטארקס.
לאחר מכן בפרק 73 שאדו מחליט לחסל את קוזמו כיוון שבב הריגול של המטארקס אשר מוסתר בגופה שאם הוא יוסר קוזמו עלולה לאבד את הראייה והשמיעה שלה.
אך טיילס, נאקלס וסוניק לא נותנים לו ומתעמתים איתו כדי למנוע ממנו לפגוע בה.
בסוף הסדרה הוא וסוניק ביחד מקבלים שוב את עוצמת שבעת היהלומים כדי להביס את הנובה הסופית של המטארקס שהופכים למפלצות.
ביחד עם סוניק הם מצליחים לנצח את האלון האפל בתותח הקולי של סוניק כשטיילס משגר אותם, ואז הוא וסוניק יוצרים בקרת כאוס כדי להחזיר את ביצות הכוכב למקומן המקורי.
בסוף הסדרה שאדו חוזר שוב לקפסולה של אגמן.
רוז' העטלפה (יפנית: רומי אוצ'יאי, אנגלית: קרן מנואל, עברית: נורית בנאי קורן) - עטלפה שרוצה להשיג יהלומי כאוס וכן יהלומים בכלל.
לעיתים מפלרטטת עם נאקלס, עובדת עם הממשלה ושותפתה של טופז הבלשית.
טופז הבלשית (יפנית: יוקארי היקידה, אנגלית: קייזי רוג'רס, עברית: טליה ברקאי) - עובדת עם רוז' בממשלה, חברתה של רוז' אך מקנאת בה מפני שרוז' היא הכי מגניבה בצוות, מחבבת את מר טנקה.
הנשיא (יפנית: טומוהיסה אסו, אנגלית: אד פאול, עברית: עמי מנדלמן) - משגיח על העיירה, בתקיפותיו של אגמן שולח את טופז ורוז' לתקיפה.
לא מהווה דמות כה חשובה בסדרה אך חלק בלתי נפרד ממנה.
דוקטור אגמן (בגרסה הצרפתית דוקטור רובוטניק) (יפנית: צ'יקאו אוטסוקה, אנגלית: מייק פולוק, עברית: צביקה שוורצברג) - הנבל הראשי של הסדרה.
מדען מטורף אשר מטרתו היא להשתלט על כדור הארץ.
בעונה 3 מצטרף למטארקס, אך לקראת סוף הסדרה מתגלה שהוא גונב מהם טכנולוגיה, ונכלא זמן קצר אחרי כן.
מצליח להשתחרר פרק לאחר מכן, ועוזר לסוניק להביס את המטארקס.
בעל רובוטים עוזרים בשם דיקו ובוקו (ביקו בגרסה העברית), ובוקון, רובוט המעביר הודעות (מכונה מסנג'ר רובו ביפנית).
בגרסה היפנית בעל צחוק שמהווה כסימן היכר בשבילו.
משתמש בקלפים כדי לזמן רובוטים.
דיקו ובוקו (ביקו בדיבוב העברי) (יפנית: קן ימאגוצ'י ובין שימאדה, אנגלית: אנדרו ראנלס ודארן דאנסטאן, עברית: עידו פרמון) - שני רובוטיו של דוקטור אגמן, עובדים אצלו בחינם ובלי חופשות אך ורק מפני שהוא יצר אותם (שכן טיפשי ליצור רובוטים משרתים בעלי רגשות בעקבות יכולתם להתמרד).
דיקו הוא רובוט גבוה רזה וצהוב וביקו נמוך שמן ואפור (עיצובם מבוסס על עיצוב שני רובוטים בשם "אומגה" ו"אפסילון" מהאנימה Kinkyū Hasshin Saver Kids, שגם נוצרה על ידי הסטודיו TMS).
לרוב חושבים על אותו הדבר.
בסוף פרק 48 מתפטרים מלעבוד את אגמן ועברו לעבוד אצל משפחת ת'ורנדייק, שכן שם הם קיבלו שכר וחופשות אך בסוף פרק 49 חזרו לדוקטור אגמן כאשר כריס התעמת מולו (האשים אותו בעצירת הזמן).
כשד"ר אגמן נכלא אצל המטארקס, דיקו וביקו עזרו לו להשתחרר באמצעות היכולת שלהם להשתלב.
בגרסה היפנית לעיתים שוברים את הקיר הרביעי בכך שהם מודעים שהם בסדרה.
הם אינם מופיעים במשחקי סוניק.
בוקון (בגרסה היפנית ידוע גם כמסנג'ר רובו) (יפנית: יומיקו קוביאשי, אנגלית: אנדרו ראנלס, עברית: איילת לוין) - רובוט שחור שעובד אצל דוקטור אגמן, לרוב מעביר לסוניק וחבריו הודעות מתפוצצות מדוקטור אגמן.
בעל קול צווחני (לא כולל הגרסה היפנית).
בגרסה היפנית נוהג לקרוא לאנשים שהוא פוגש Baka (אידיוט ביפנית).
הכתבת סקרלט גרסיה (יפנית: יוקה שיאויאמה, אנגלית: אריקה שרודר ומייגן הולינגסהד, עברית: טליה ברקאי) - כתבת המסקרת חדשות, בעיקר אודות קרבותיהם של סוניק וחבורתו וכן גם של הממשלה כנגד אגמן.
בתחילת העונה השנייה עובדת עם מר סטיוארט אשר מצטרף לצוות החדשות על מנת לבדוק עם סקרלט רבות אחר פרויקט שאדו שסודותיו חבויים במושבת החלל ארק שאיימה להרוס את כדור הארץ לפי תוכניותיו של סבא של דוקטור אגמן - פרופסור ג'רלד רובוטניק.
כריסטופר "כריס" ת'ורנדייק (יפנית: סנאה קוביאשי, אנגלית: סוזן גולדיש (כריס הצעיר), מיכאל סינטרניקלאס (כריס המבוגר), עברית: איל כהן (כריס הצעיר), יובל סגל (כריס המבוגר)) - בנו בן ה-12 וחצי של מנכ"ל תאגיד בשם נלסון תורנדייק ושל שחקנית בשם לינדזי תורנדייק.
הוריו לא מבלים זמן רב עמו בשל סגנון החיים העמוס שלהם ומשום כך הוא מבלה את רוב זמנו עם סבו צ'אק תורנדייק ועם המשרתים של המשפחה, מר טנקה ואלה.
כריס הוא האדם הראשון אותו סוניק פוגש לאחר שכריס מציל אותו מטביעה בבריכה של ביתו.
סוניק מתגורר באחוזה של כריס במשך רוב הסדרה, יחד עם חבריו.
כריס מצטרף בקביעות להרפתקאותיו של סוניק במשך הסדרה.
בעונה 3 תיקן את מכונת בקרת הכאוס, שצ'אק וטיילס בנו בעונה 2 על מנת להחזיר את תושבי מוביוס לפלנטת מוביוס.
מר טנקה (יפנית: נאוקי איממורה, אנגלית: דארן דאנסטאן, עברית: גיל קפטן) - המשרת הראשי אצל משפחת ת'ורנדייק, מבצע יותר מהרצוי ואף נהנה מכך.
תפקידו בבית הוא רק לשמור על הכל כשורה אך במשימות הצלה מתברר שיודע לנווט חללית ויודע גם אמנויות לחימה אשר לימד את כריס קראטה לאחר עזיבתו של סוניק בחזרה למוביוס, מחבב את טופז.
שמו בגרסה הצרפתית לעיתים מתחלף ל"אדוורד" (אף על פי שזה לא קורה בגרסה היפנית).
אלה (יפנית: קוג'ירה, אנגלית: מייק פולוק, עברית: יפה גבאי) - הטבחית והמשרתת המשנית אצל משפחת ת'ורנדייק, במהלך הסדרה מתחברת עם איימי ואף מלמדת אותה לבשל.
ניתן לראות זאת בפרק האחרון, כשאיימי וקרים מביאים אוכל לטיילס ואיימי מזכירה אותה כשלימדה אותה מתכון לפאי (רק בגרסאות היפנית והצרפתית).
בגרסה היפנית והצרפתית של פרק 45, אלה נלחמת נגד ביג החתול בזירה של פרקי Sonic Battle.
היא רודפת אחרי ביג עם המחבט שלה, אבל פרוגי הצפרדע קפצ/ה עליה והיא התעלפה, למרות זאת, ביג לא ניצח מפני שהוא יצא מהזירה.
נלסון ת'ורנדייק (יפנית: קן ימאגוצ'י, אנגלית: טד לואיס, עברית: חיים הדר) - מנכ"ל תעשיות ת'ורנדייק בע"מ ואביו של כריס, לא מופיע הרבה בסדרה ואף חלק די נשכח ממנה.
לינדזי ת'ורנדייק (יפנית: נעמי שינדו, אנגלית: ג'ניפר C.
ג'ונסון, עברית: ורד ינקו) - שחקנית קולנוע מפורסמת ואימו של כריס, כמו נלסון לא מופיעה הרבה בסדרה וגם חלק נשכח ממנה.
פרופסור צ'אק ת'ורנדייק (יפנית: בין שימאדה, אנגלית: ג'ק קוואס, עברית: יורם יוספסברג) - מכונאי מיומן כמו טיילס וסבו של כריס.
שלא כמו אביו ואימו של כריס, צ'אק נחשב כדמות ראשית בסדרה.
הלן (יפנית: נוריקו הידאקה, אנגלית: איימי בירנבאום) - חברתו של כריס, בעלת קשיי הליכה ולכן נעה על כיסא גלגלים, מחבבת זוחלים וחרקים.
באחד הפרקים היא וסוניק הגיעו לאי אשר הלן רצתה להגיע לשם מזמן עם הוריה אך לא הצליחה מעולם.
בסוף עונה 2, כשכריס וחבריו בני 18, הלן מתאהבת בכריס ובניגוד אליו, יודעת לנהוג.
פרנסיס (יפנית: יוקה שיאויאמה, אנגלית: קרי ויליאמס, עברית: דון לני גבאי) - חברתו הנוספת של כריס, לבושה בבגד סרבל כתום עם בגדים לבנים מתחת.
באחד הפרומואים של הסדרה (זה שמציג את נאזו), דני הוא דמות ראשית, בניגוד למה שהוא בסדרה, ואפילו עוזר לסוניק על הטורנדו.
סם ספיד (יפנית: סויצ'ירו טנקה, אנגלית: גרג אבבי, עברית: גלעד קלטר) - דודו של כריס, מכונה גם כוכב הכביש המהיר (בגרסה היפנית, יש לו מספר רב של כינויים, כגון סוניק בום ולאב אקספרס).
מספר פעמים בסדרה מזמין את סוניק למרוצים על מנת להוכיח שאין יותר מהיר מסם אך למרות זאת תמיד מפסיד.
ביג החתול (יפנית: טקאשי נאגסאקו, אנגלית: פיט זארוסטיקה, עברית: עמי מנדלמן) - חתול גדול שהופיע בפרק הראשון ובפרקי Sonic Adventure בעונה 2. בפרקים אלו, הוא מחפש אחר פרוגי (קארו קון, צפרדע), הצפרדע החבר שלו.
E-102 גאמה (עברית: עדי וייס) - הרובוט של אגמן שיצר בפרקי Sonic Adventure (הרובוט האדום), נוצר יחד עם חבריו הרובוטים בטא (הרובוט השחור), דלתא (הרובוט הכחול), אפסילון (הרובוט הכתום) וזטא (הרובוט הסגול) כדי לשרת את אגמן.
כשאגמן שלח את הרובוטים להביא אליו את פרוגי הצפרדע בגלל יהלום הכאוס שבלע, גאמה מצא את פרוגי, ואת שאר הרובוטים אגמן העלים.
גאמה אומן על ידי אגמן להיות רשע, אך לאחר שהוא ראה בכלא את איימי ולילי הוא משחרר אותם ומבין שאגמן רשע ושהוא צריך לעזור לטובים.
אחר כך גאמה הלך להציל את חבריו הרובוטים (כל רובוט במקום אחר), גאמה ראה שמחבריו יצאו חיות מחמד.
לאחר מכן גאמה הבין שגם בתוך גופו יש חיית מחמד (הציפור הוורודה) אחותה של לילי, וגאמה הקריב את עצמו בשביל שהציפור תשתחרר.
פרוגי הצפרדע - צפרדע לא אנושית והחבר/ה הטוב/ה ביותר של ביג החתול.
נאלץ לבלוע את כאוס, הצמיח זנב וחטף יהלום כאוס.
ד"ר אגמן חיפש אחריו, ונמצא על ידי E-102 גאמה.
ביג וכריס הצליחו לשחרר אותו ולאחר שסוניק הביס את כאוס, הוא חזר לנורמה (בלי זנב).
צבעיו בסדרה הם ירוק עם פסים ירוקים כהים, אף על פי שבמשחקים צבע הפסים כתום.
כאוטיקס - סוכנות בלשים לא מוצלחת מהעולם של סוניק, שהופיעו בעונה השנייה בפרק 39, בו הם חיפשו את קרים בשביל אמה של קרים, וונילה הארנבת (שם זה לא מופיע בסדרה זו או במשחקים, אך מופיע בכרטיס המידע עליה בגרסה היפנית).
הם גילו שהיא באחוזת ת'ורנדייק, וראו את סוניק.
הם חשבו שסוניק חטף את קרים וניסו לרגל אחריו ללא הצלחה.
כשהם נכנסו לאחוזה, סוניק הגיע לשם עם אמא של קרים וגילו שסוניק הוא לא החוטף.
בעונה 3 מופיעים אף יותר, עוזרים להילחם במטארקס ומביאים ציוד לקרים וכריס.
ווקטור התנין (יפנית: קנטה מיאקה, אנגלית: ג'יימס קרטר קת'קארט, עברית: גלעד קלטר) - תנין מדבר ומנהיג סוכנות הבלשים "כאוטיקס".
הוא זה שחשב שסוניק חטף את קרים וגרם לצוות שלו לעזור לו בכל מחיר.
בעונה 3 היה צריך להביא חפצים לכריס, שהיה בעולם של סוניק, אך עשה עוד טעות: הוא חשב שהוא גם צריך להביא את קרים הביתה, והצליח לחטוף אותה (יחד עם קוזמו), והם רבו כשסוניק הגיע להחזיר את קרים וקוזמו.
בפרק מאוחר יותר חשב שטיילס מסתיר את רגשותיו אל קוזמו וניסה יחד עם הכאוטיקס לאחד ביניהם.
בסוף הסדרה, עזר לסוניק וחבריו להביס את המטארקס.
רוצה להיות בלש מצליח כמו שרלוק הולמס וקולומבו (בגרסה היפנית והצרפתית, רוצה להיות כמו הבלש קונאן, עוד סדרת אנימה של הסטודיו TMS Entertainment).
אספיו הזיקית (יפנית: יוקי מאסודה, אנגלית: דייוויד ווילס, עברית: עפרון אטקין) - זיקית סגולה, היודע נינג'יטסו.
אספיו הוא הרציני מבין חברי הכאוטיקס.
כשהכאוטיקס חיפשו את קרים, ווקטור שלח את אספיו לראות מה קורה באחוזת ת'ורנדייק באמצעות הכוח שלו להיות בלתי נראה, אך נפגע מהפטיש של איימי (שלא בכוונה).
אספיו עזר לכאוטיקס גם להביא חפצים לכריס, לאחד את טיילס וקוזמו וגם להילחם נגד המטארקס.
צ'רמי הדבורה (יפנית: יוקו טפוזוקה, אנגלית: איימי בירנבאום, עברית: נעמה אוזן) - דבורה אנרגטית שלעיתים משתמש בעוקץ שלו.
עוזר לכאוטיקס במשימותיהם ולרוב מקשיב לווקטור.
גם הוא עזר להילחם נגד המטארקס בסוף הסדרה.
כאוס - השומר לשעבר של יהלום העל, יהלומי הכאוס והצ'אויים, ביחד עם טיקל בעבר הציל את העולם משבט הקיפודנים (של נאקלס וטיקל) שניסו לגנוב את יהלומי הכאוס מהמזבח של יהלום הכאוס, אך אחרי זה הוא נהפך לפראי ושלילי במיוחד.
אחרי זה הוא התחיל לעבוד עבור אגמן על מנת שיעזור לו להשתלט על סטיישן סקוור תוך כדי שאגמן יתן לו את 7 יהלומי הכאוס, שכן הוא גדל ומתחזק בכל פעם שהוא מקבל יהלום כאוס.
בסוף הוא משיג את 7 יהלומי הכאוס אך סוניק אוסף גם הוא את 7 יהלומי הכאוס וכך נלחם בכאוס ומביס אותו וכאוס חוזר לצורתו המקורית וחוזר להיות טוב.
קוזמו (יפנית: אטסוקו קוזאקורה, אנגלית: איימי בירנבאום, עברית: מיה אלון) - חייזרית דמוית צמח מכוכב שהושמד על ידי המטארקס, שבאה לכוכב של סוניק על מנת לעזור לו להציל את היקום מהמטארקס.
במהלך העונה השלישית היא וטיילס מתאהבים.
לעיתים משתמשת בשמלת הצמח שלה בתור מצנח.
בפרק 73 שאדו מנסה לחסל אותה כי בתוך הראש שלה מושתל שבב ריגול של המטארקס.
אם שבב זה יוסר, קוזמו תאבד את הראייה והשמיעה שלה.
לכן, סוניק וחבריו עוזרים לה להביס את המטארקס אחת ולתמיד.
בפרק לפני האחרון, היא מתפתחת ומשתלבת עם האלון האפל, (שבאותו הפרק היה המטארקס היחיד שנשאר), וכך מחלישה אותו, כדי שסוניק ושאדו יוכלו להביס אותו.
הם נכנסו לתותח הכוח הקולי (המנוע הקולי ביפן), אך זה כרוך במותה של קוזמו.
כשטיילס לא מסוגל לירות בקוזמו, ד"ר אגמן והיא מנסים לשכנע אותו ומצליחים.
מותה יגרום לזרעיה להתפזר ביקום וליצור את הזן שלה מחדש (בגרסאות היפנית והצרפתית זה לא קורה, וסוניק ושאדו עושים "שחזור כאוס" על מנת לשחזר את קוזמו לצורתה המקורית, אך גורמים לה להפוך לזרע).
אחד הזרעים מגיע לסוניק, והוא מביא אותו לטיילס, שנוטע אותו וכנראה מוליד את קוזמו מחדש.
אף על פי שקוזמו לא מופיעה במשחקים של סוניק, הזרע שננטע מופיע במשחק Sonic Chronicles: The Dark Brotherhood במעבדה של טיילס.
ידועה ברחבי האינטרנט כקוזמו הסידריאנית (Cosmo the Seedrian).
הַמְטַארֶקְס (הַמְטַאלֶקְס ביפן) - רובוטים חזקים מאוד אשר מטרתם להשמיד את הכוכבים ביקום על ידי גנבת ביצת הכוכב, מקור הכוח של הכוכבים (המטרה האמיתית שלהם היא לעשות "חוק וסדר" ביקום בגרסה היפנית המקורית, על ידי כיבוש היקום).
המטארקס משתמשים בספינת הצלקת (Scarship) כדי לטייל בין כוכבים ולהשמיד צבאות חוצניים.
לצבא המטארקס חמישה מנהיגים, שלקראת סוף הסדרה מתגלה שהם הזכרים האחרונים מהזן של קוזמו:
האלון האפל (Dark Oak) (יפנית: ג'וג'י נקטה, אנגלית: מאט הוברמן, עברית: יורם יוספסברג) - היוצר והמנהיג הראשי של המטארקס, שרוצה להשתלט על ביצי הכוכבים של הכוכבים כדי לקבל כוח.
בעברו, היה ידוע כלוקאס, העוזר של ארתייה , מנהיגת הכוכב של קוזמו ואמה.
באותו הזמן, הכוכב היה במלחמה עם צבאות חוצניים (שנראה כי ספינותיהם המרחפות הן מהכוכב Cascade), והזכרים בכוכב יכלו להפוך למפלצות דמויות דינוזאורים.
הם השתמשו ביכולת זו להגן על הכוכב, אך זה כרך בחייהם, כי השינוי אורך רק מספר שניות ולאחר מכן, הזכר מת.
מועצת הכוכב החליטה לברוח לכוכב אחר, אך לוקאס חשב להשיב מלחמה ולמצוא דרך להשאיר אותם בחיים.
הוא מצא את ביצת הכוכב, שכשיינצל את כוחה, יגרום לשינוי של הזכרים להיות נצחי.
השימוש בביצת הכוכב יוביל למותם של הצמחים וקריסת הכוכב.
כשארת'יה גלתה זאת, היא וכל הנקבות מהכוכב ברחו והשאירו את הזכרים מאחור, ולוקאס והאחרים הפכו לדמויי רובוטים בגלל הכוחות של ביצת הכוכב, ומאז, הם משתמשים בביצי הכוכב של הכוכבים בהם פוגשים כדי לצבור כוח ולהשמיד את הכוכבים.
צבעיו הם סגול כהה וירוק בהיר.
כשסוניק ושאדו הביסו את האלון האפל הוא חזר לצורתו של לוקאס וחזר אל ארתייה.
האורן האדום (Red Pine) (יפנית: הוצ'ו אוטסוקה, אנגלית: ג'ונתן טוד רוס) - אחד ממנהיגי המטארקס שתמכו באלון האפל.
כשסוניק וחבריו חיפשו את יהלומי הכאוס על הבסיס של המטארקס, האורן האדום הגיע עם ארמדת המטארקס שלו, והציג את עצמו בפני סוניק.
האורן האדום הופתע מהיכולת של סוניק ושאדו להשתמש ביהלומי הכאוס וגרמו ליצירת שדה כוח חזק, האורן האדום ניסה לברוח משדה הכוח, אך לא היה מספיק כוח לספינתו לברוח, והוא הושמד על ידי שדה הכוח.
בניגוד לשאר מנהיגי המטארקס, האורן האדום הוא דמות משנית.
הנרקיס השחור (Black Narcissus) (יפנית: קן נאריטה, אנגלית: שון שמל) - הנרקיס השחור הוא מנהיג מטארקס שהופיע לאחר מותו של האורן האדום, ורוצה לנקום את מותו.
כאשר האלון האפל הורה לו להשמיד את סוניק וחבריו על ידי ספינות המטארקס, הנרקיס השחור החליט קודם כל לבחון את יכולותיו של סוניק.
הוא שלח מכתב לטייפון הכחול, בו פיתה את כריס וקוזמו לבוא לבסיס שלו, ושם הכה את כריס וגרם לו לעילפון (בגרסאות היפנית והצרפתית, הוא דקר את כריס).
הוא שבה את כריס וקוזמו, והשתמש בהם כפיתיון להביא את סוניק.
כשסוניק גילה זאת, הוא התעצבן והשתמש באנרגיה השלילית של יהלומי הכאוס כדי להפוך לסוניק האפל, שהשמיד את המטארקס האב-טיפוס החזקים, המטארקס הזהוב והכסוף, שנבנו כדי לבחון את יכולותיו של סוניק.
סוניק וחבריו ברחו, וד"ר אגמן החליט לעזור למטארקס.
לאחר מכן הוא הצטרף לעלה הדפנה החיוור, הזלקובה הצהוב וד"ר אגמן כדי לתקוף את סוניק וחבריו.
לקראת סוף הסדרה, הנרקיס השחור הצטרף, לעלה הדפנה החיוור ולאלון האפל והפך יחד איתם ל"נובה הסופית" (Final Nova), והושמד גם בצורה הזאת.
צבעיו של הנרקיס השחור הם אפור כהה וסגול.
עלה הדפנה החיוור (Pale Bay Leaf) (יפנית: ג'ורוטה קוסוגי, אנגלית: ג'ים נפוליטאנו) - מנהיג מטארקס שצבעיו הם ירוק חיוור וכחול כהה.
כששאדו ורוז' פגשו את המחתרת (מולי, לאון ועוד), עלה הדפנה החיוור הכריח את המחתרת להצטרף אליו כדי שיחיו, ולאחר מכן בגד בהם.
הוא זה שהבריח את מולי מהכוכב Cascade (בגרסאות היפנית והצרפתית, הרג את מולי), ואחר כך הצי שלו הושמד על ידי שאדו.
בהמשך הוא ניסה לחסל את סוניק וחבריו, וכלא את אגמן על שגנב טכנולוגיה ומידע סודי מהמטארקס (אגמן הצליח להשתחרר לבסוף).
עלה הדפנה החיוור, כמו הנרקיס השחור והאלון האפל, השתלב איתם והפך לנובה הסופית.
גם הוא הושמד אחרי כן, מה שהשאיר את האלון האפל לבדו בנובה הסופית.
הזלקובה הצהוב (Yellow Zelkova) (יפנית: טקשי וואטאבה, אנגלית: טד לואיס) - אחד ממנהיגי המטארקס, וצבעיו הם צהוב חרדל וירוק כהה.
לאחר מותו של האורן האדום, הזלקובה הצהוב אמר שבדרך כלל האורן האדום זהיר עם התוכניות שלו, ואז הורה לצבאו לעזוב בפקודתו.
במלחמה הראשונה שלו עם סוניק ונאקלס, הזלקובה הצהוב הפסיד, פיתח יריבות עימם ונשבע לנקום.
בפעם השנייה שנפגש עם סוניק וחבריו, הוא הגיע עם מגן מיוחד שחוסם את כל ההתקפות של סוניק וחבריו.
סוניק וחבריו, במיוחד נאקלס הצליחו להשמיד את המגן באמצעות המחשבה המהירה של סוניק.
כשהצליחו להתקיף את הזלקובה הצהוב, שריון הרובוט שלו הושמד, והתגלתה צורתו האמיתית: הוא ושאר מנהיגי המטארקס הם הזכרים האחרונים מהכוכב של קוזמו.
הזלקובה הצהוב נלחם עם נאקלס ומצא את מותו בנפילה לבור לבה (בגרסאות היפנית והצרפתית נאקלס ניסה להציל אותו מהנפילה אבל לא הצליח).
נאזו - קיפוד בצבע תכלת חיוור שהופיע בפרומו היפני של סוניק X, בתמונה ללא קול.
שמו הגיע מתמונה שלו באתר היפני של סגה, ששמה היה Nazo.jpg.
פירוש המילה "נאזו" ביפנית הוא מסתורי, שכן לא ידוע עליו מידע מלבד התמונה, אך על פי טאקאשי איזוקה, נאזו הוא למעשה אב-טיפוס לא גמור לעיצוב של סופר סוניק בסדרה.
אמרל (Emerl) הגיזואיד - רובוט כתום מסוג גיזואיד שיכול להעתיק יכולות של אחרים.
בפרקי Sonic Battle קרים מצאה והפעילה אותו.
אמרל הוא בעצם רובוט שיצרו שבט הקיפודנים כדי להשיג את יהלומי הכאוס, אבל שכח את המטרה שלו.
כשהשיג את יהלום הכאוס האדום הוא חזר למטרה הראשונית שלו שהיא להשמיד את סוניק, אבל השתגע ופגע באגמן.
קרים וצ'יז הם היחידים שהצליחו לנצח אותו והטביעו אותו בים, שם הוא מחקה את היכולת של קרים לבכות.
בגרסאות היפנית והצרפתית הדמעות היו משמן אבל בשאר העולם הדמעות היו רגילות.
ביפן, שודרה הסדרה ברשת TV Tokyo החל מה-6 באפריל 2003. הסדרה הסתיימה ב-18 באפריל 2005 לאחר שתי עונות.
הצלחת הסדרה גרמה להפקת עונה שלישית, אך עונה זו לא שודרה ביפן כלל, עקב הביקורות השליליות שספגה.
העונה השלישית של הסדרה החלה את שידוריה רק מעל עשור לאחר סיום השידור המקורי שלה, בין ה-25 במרץ ל-30 באפריל 2020, בעקבות עליית סרט הקולנוע "סוניק – הסרט" ביפן.
בארצות הברית, הזכויות לשידור הסדרה נוהלו על ידי החברה 4Kids Entertainment.
הפרקים נערכו מחדש עבור הדיבוב, ומספר חפצים, מקומות או דיאלוג במהלך הסדרה שונו מהגרסה המקורית; מספר עריכות נעשו בצורה ישירה (כגון אלימות או קללות), וכמה נעשו בעקיפין (כגון מוזיקה שהתנגנה במהלך הסדרה).
הסדרה שודרה לראשונה בערוץ פוקס ב-6 בספטמבר 2003 במהלך רצועת השידור "FoxBox" (שלאחר מכן שונתה ל-"4KidsTV").
שבועיים לפני שידור הסדרה, ב-23 באוגוסט, הצצה לפרק הראשון של הסדרה שודרה בערוץ.
השידור המקורי של הסדרה הסתיים ב-6 במאי 2006, לאחר שלוש עונות, והחלה להיות משודרת בשידורים חוזרים בערוץ ב-5 במאי 2007 עד ה-27 בדצמבר 2008.
הסדרה שודרה גם ברשת The CW במהלך רצועת השידור "CW4Kids" בין ה-3 בינואר 2009 ל-7 באוגוסט 2010. כשרצועת השידור עברה מיתוג מחדש בתור "Toonzai", הסדרה שודרה בין ה-14 באוגוסט 2010, עד ה-4 באוגוסט 2012.
זכויות הסדרה נוהלו על ידי חברת סבן מותגים בין יוני 2012 ל-2014, בעקבות פשיטת הרגל של 4Kids Entertainment בעקבות תביעה משפטית.
בהמשך, הוכרז כי רצועת השידור "Toonzai" תעבור מיתוג מחדש, תחת השם "Vortexx".
"סוניק X" שודרה במהלך הרצועה החל ה-6 באוקטובר 2012, עד ה-27 בספטמבר 2014, עם הפסקת רצועת השידור.
בין היתר, תקליטורים של הסדרה הופצו בין 2004 ל-2009 על ידי FUNimation Entertainment.
החל מ-2015, זכויות הסדרה עברו לידי Discotek Media, ששחררה אוסף של שתי העונות הראשונות בספטמבר 2016, ואוסף של העונה השלישית בדצמבר.
החברה שחררה לאחר מכן את "Sonic X: The Complete Series", אוסף הכולל את כל עונות הסדרה בפורמט בלו-ריי בפעם הראשונה, ב-28 במאי 2019.
דיבוב הסדרה זמין גם בשירות ה-VOD קביליון החל משנת 2015. הולו שחררה את הדיבוב גם כן, יחד עם כתוביות באנגלית לגרסה המקורית ביפנית.
ב-1 בדצמבר 2019, שתי העונות הראשונות של הסדרה הפכו לזמינות בשירות הזרמת המדיה נטפליקס.
הסדרה הפכה לזמינה גם בשירותי פריים וידאו של אמזון ו-Tubi TV.
בישראל, הסדרה דובבה לעברית, והיא שודרה לראשונה בערוץ ג'טיקס בין 2004 ל-2008, בין 1 ביולי 2014 ל-14 במרץ 2015, עלו שתי העונות הראשונות של הסדרה לשירות ה-VOD של חברת HOT.
סדרת הקומיקס: בספטמבר 2005, חברת ארצ'י קומיקס (המו"ל של הקומיקס של סוניק אז באמריקה הצפונית) הוציאה לשווקים סדרת קומיקס אשר עלילתה מבוססת על עלילת "סוניק X".
קלפי המשחק: קלפי המשחק של סוניק X הם קלפי איסוף המבוססים על הסדרה.
משחק הקלפים יצא לראשונה לשווקים באוגוסט 2005. המשחק מיועד לשני שחקנים בלבד.
משחק וידאו: משחק וידאו לגיל הרך העוסק במתמטיקה שוחרר לקונסולת ה-Leapster של Leapfrog ותומך בכל גרסאותיה.
גרסאות DVD ו - VHS: פרקי סוניק X שוחררו על מספר דיסקים של DVD ו-VHS.
גרסת VCD סינית: הדרך היחידה לראות את סוניק X בסינית ואת עונה 3 ביפנית היא לקנות את הדיסקים האלו.
הם כוללים אפשרות לבחור אם לצפות ביפנית או סינית, ומכילים כתוביות בסינית.
הם השחרור הרשמי של הגרסה הסינית של הסדרה.
פרקים לגיימבוי אדוונס: קלטת עם שני הפרקים הראשונים שוחררה לקונסולת ה - Gameboy Advance של נינטנדו בפורמט "Game Boy Advance Video".
קלטת עם עוד שני פרקים הייתה אמורה להיות משוחררת, אך בוטלה בסופו של דבר.
סוניק הקיפוד , הידוע בתור סוניק '06, הוא משחק וידאו משנת 2006 אשר פותח על ידי חברת פיתוח משחקי המחשב היפנית קבוצת סוניק ואשר הופץ על ידי סגה.
המשחק הופק לציון יום השנה ה-15 של סדרת משחקי סוניק הקיפוד.
המשחק יצא לשווקים לקראת סוף 2006 לקונסולת המשחקים Xbox 360, ובתחילת 2007 לפלייסטיישן 3.
לאחר שנודע לד"ר אגמן, אויבו המושבע של סוניק הקיפוד, כי בידיה של הנסיכה אליס כוח רב עוצמה אשר המחזיק בו מסוגל לגרום להשמדת העיר סוליאנה (עליה הנסיכה מולכת), ד"ר אגמן מחליט לחטוף את הנסיכה.
לאחר שנודע לסוניק על כך הוא יוצא לסכל את מזימתו של ד"ר אגמן.
עם זאת, קיפוד לבן ומסתורי בשם סילבר מגיח במפתיע ומנסה לעצור את סוניק.
בהמשך מתגלה כי סילבר הוא נוסע בזמן אשר הגיע מהעתיד במטרה לוודא ששרשרת המאורעות בעבר לא יובילו לעלייתו של איבליס - נבל מרושע שגרם למקרי מוות רבים בעולם העתידי אשר ממנו סילבר הגיע.
סוניק חייב כעת לגלות מה סילבר רוצה בדיוק על מנת לוודא שהוא לא יפריע לסוניק במשימתו.
במקביל להתרחשויות הללו נפער חור תולעת אשר מוביל אל העתיד, שם הגיבורים מוצאים עולם פוסט-אפוקליפטי, מלא הרס וחורבן, אשר מוביל אותם לחקור כיצד יוכלו למנוע את שרשרת המאורעות שתוביל ליצירתו של עתיד אפל זה.
המשחק הוא משחק פלטפורמה בו ניתן לשחק בשלוש דמויות שונות - בסוניק הקיפוד, סילבר הקיפוד, או בשאדו הקיפוד.
באופן כללי הדגש בשלבי המשחק השונים מושם לרוב על מהירות, כאשר סוניק, סילבר או שאדו רצים במהירות שיא לאורך השלב תוך כדי התחמקות ממכשולים.
בחלקים מסוימים במשחק סוניק נושא את הנסיכה אליס אשר מפעילה מחסום שמגן עליה ועל סוניק מפני מכשולים שונים.
השלבים בהם השחקן משחק בשאדו הקיפוד דומים למדי לשלבים בהם משחקים בדמויות האחרות מבחינת מהירות הפעולה, אך מתמקדים יותר בלחימה באויבים, וכוללים לעיתים גם קטעים בהם שאדו נוהג בכלי רכב שונים.
השלבים בהם השחקן משחק בסילבר איטיים יותר, ומתמקדים גם ביכולת הטלקינזיס של סילבר אשר באמצעותה הוא מסוגל להביס את אויביו ולפתור חידות.
בקטעים מסוימים בכל אחד משלושת מצבי המשחק הללו, השחקן מסוגל לשלוט גם לחלופין בחברים של הדמויות הראשיות.
(טיילס ונאקלס עבור סוניק, רוז' ואומגה עבור שאדו, ואיימי ובלייז עבור סילבר), כאשר לכל אחד מאותן הדמויות יש גם יכולות ייחודיות משלו.
היכולות הייחודיות השונות של הדמויות מאפשרות לאותן הדמויות להגיע לאזורים שונים בשלב אליהן הדמויות האחרות לא מסוגלות להגיע.
סוניק, שאדו וסילבר מתחילים את המשחק עם חמש פסילות.
בכל פעם בה הדמות נוגעת או מותקפת על ידי אחד מהאויבים, או בהן הדמות נתקלת באחד המכשולים בשלב, אחת מהפסילות של הדמות נעלמת במידה ואין ברשותה טבעות.
מד הטבעות מגיע לאפס כאשר השחקן לא אוסף טבעות כלל או כאשר נפגע מאחד המכשולים שבדרכו פעם אחת.
כשמד הפסילות של השחקן מגיע לאפס, המשחק מסתיים והשחקן חייב להתחיל לרוב את המשחק מתחילת השלב במידה שזו הייתה הנקודה האחרונה שבה בוצעה השמירה האחרונה של המשחק.
המטרה במשחק היא להעביר בהצלחה את סוניק, סילבר ושאדו דרך כל שלבי המשחק, ובאופן זה לפתוח את אפשרות המשחק בסיפור האחרון של המשחק, לסיים את הסיפור האחרון בהצלחה, ולגמור את המשחק.
בכל סיפור, השחקן מנווט ברחובות העיר שם מתרחשת עלילת כל השלבים, משוחח עם אנשי העיר, ומבצע משימות שונות.
החלק העיקרי בו מתרכז המשחק הוא שלבי הפעולה אשר הופכים נגישים תוך כדי ההתקדמות במשחק.
כדי לגשת לשלבים מסוימים השחקן חייב לרכוש מיומנויות מסוימות מחנות מסוימת הממוקמת בלב העיר.
במשימות השונות ברחבי העיר השחקן אמור לאסוף טבעות רבות ככל הניתן אשר באמצעותן יהיה מסוגל לרכוש את המיומנויות הנחוצות.
מפתחי המשחק פיתחו מספר חבילות הרחבת תוכן למשחק אשר זמינות להורדה ומוסיפות מאפיינים שונים למצב המשחק ליחיד.
חבילות ההרחבה כוללות בין היתר:
מצב משחק 'קשה מאוד' - גרסה של המשחק ברמת קושי גבוהה בהרבה של שלבי המשחק אשר כוללת אויבים רבים יותר וחזקים יותר, טבעות מעטות יותר, ועוד.
מצבי 'מתקפת בוסים' המאפשר לדמויות השונות לשחק במצב של קרבות נגד הבוסים השונים במשחק אחד אחרי השני באופן מתמשך.
מצב 'מתקפת קבוצות חברים' ששולח את השחקנים דרך גרסאות שונות של השלבים בסדר קבוע, תוך כדי החלפת הדמויות כל שני שלבים, כאשר בסוף המצב ישנו קרב נגד בוס.
המשחק כולל גם שני מצבי משחק מרובי משתתפים:
מצב 'Tag' בו על שני השחקנים לעבוד בשיתוף פעולה כדי לסיים בהצלחה את שלבי המשחק ולאסוף יהלומי כאוס.
מצב 'Battle' בו שני השחקנים מתמודדים זה נגד זה, והראשון שמגיע לסוף השלב מנצח.
ההודעה הרשמית בדבר ההשקה המתוכננת של המשחק בוצעה לראשונה במהלך כנס "Electronic Entertainment Expo" שהתקיים במאי 2005.
בכנס "Tokyo Game Show" יוג'י נאקה, מתכנת ומעצב משחקי וידאו בכיר בחברת סגה, חשף לראשונה מה יהיה שמו הרשמי של המשחק, וציין כי המשחק יחגוג את יום השנה ה-15 של הסדרה
בשלבי הפיתוח המוקדמים של המשחק צוין באמצעי התקשורת כי המפתחים נתקלו בבעיה בפיתוח גרסת המשחק עבור קונסולת ה-Wii וזאת בשל כוח העיבוד הדל של הקונסולה, אשר לא אפשרה להריץ את המשחק בשלמותו על הקונסולה.
בעקבות כך חברת הפיתוח החליטה לפתח משחק אחר לקונסולת ה-Wii בשם "Sonic and the Secret Rings" אשר הושק במהלך שנת 2007.
מבקרי משחקי וידאו שונים מתחו ביקורת על כך שזמני הטעינה במשחק ארוכים יתר על המידה, שמערכת המצלמה משובשת, שישנן תקלות מרובות במהלך קטעים שונים במשחק, שהעלילה מסובכת מדי ואינה תואמת את רוח הסדרה.
בעקבות כך, משחק זה נחשב למשחק הכי גרוע בקרב המעריצים.
סוניק הקיפוד הוא המשחק הראשון בסדרת משחקי "סוניק הקיפוד".
המשחק נוצר בשנת 1991 על ידי קבוצת סוניק והופץ על ידי סגה.
המשחק מציג לראשונה את דמותו של סוניק, קיפוד מואנש כחול ומהיר במיוחד.
האנטגוניסט של המשחק, דוקטור איבו "אגמן" רובוטניק, לכד את תושבי האי הדרומי והפך אותם לרובוטים בניסיון לגנוב את ששת יהלומי הכאוס ולרתום את כוחם.
סוניק חייב לעצור את רובוטניק על ידי שחרור חבריו ואיסוף כל יהלומי הכאוס.
המשחק הוא משחק פלטפורמה שבו הדמות היחידה הניתנת למשחק היא סוניק הקיפוד.
לסוניק יכולות כגון קפיצה, ריצה, הליכה וגלגול.
המשחק מאפשר לסוניק לרוץ במהירות גבוהה בין מעיינות, לולאות, מורדות ועוד.
השחקן נדרש להיזהר מסכנות כגון קוצים, רובוטים, נפילות, טביעה, בורות ללא תחתית וקירות מוחצים.
כל מאה טבעות הנאספות על ידי השחקן מזכות את סוניק בפסילות נוספות.
כל שלב מורכב משלוש "מערכות", ואחריהן עובר השחקן לשלב הבא.
אם השחקן מסיים שלב (פרט לשלבי הבוסים) עם יותר מ-100 טבעות, יש אפשרות לעבור לשלב בונוס ולהשיג שם אבן כאוס.
השגת כל 7 אבני הכאוס תגלה סיום אמיתי למשחק.
בסוף המערכה השלישית של כל שלב נלחם השחקן כנגד רובוטניק, כאשר בכל פעם הוא מפעיל מכונה שונה.
על מנת להביס את רובוטניק יש לפגוע במכונתו כ-8 פעמים, ולאחר מכן משחרר השחקן את החיות שנכלאו בתוך כלוב אטוּם.
גרין היל זון - סוניק מגיע למקום עם שתי פלטפורמות מרחפות משני צידי המסך.
בקרב מול בוס זה מפעיל רובוטניק כדור הריסה ענק שמחובר לרחפת שהשחקן צריך שלא לגעת בכדור ההריסה, ולהיעזר בפלטפורמות כדי לקפוץ על רובוטניק.
יש לפגוע ברחפת של רובוטניק בלבד.
מארבל זון - לרובוטניק יש מפלט בתחתית הרחפת הפולט כדורי אש.
האש מתפשטת לאורך שתי הגדות ולתוך הלבה שביניהן.
שהשחקן צריך להתחמק מהאש ולפגוע ברחפת של רובוטניק,
ספרינג יארד זון - לרובוטניק יש מקדחה בתחתית הרחפת, שבעזרתה הוא שובר את הבלוקים שעליהם סוניק עומד.
השחקן צריך להתחמק מהמקדחה להיזהר לא ליפול ולפגוע ברחפת.
לבירינת' זון - רובוטניק נוסק למעלה ברחפת לגובהו של השלב.
השחקן נדרש לעבור מסלול מכשולים תוך הקפדה על איסוף בועות כדי למנוע מסוניק לטבוע מתחת למים.
בסוף הקרב מולו יוצא סוניק מהמים ופוגש את רובוטניק.
רובוטניק בורח מיד והשלב מסתיים.
סטאר לייט זון - רובוטניק מפיל פצצות קוצניות על שתי נדנדות.
סוניק נדרש לקפוץ על צידה של אחת הנדנדות ולהקפיץ את הפצצות לעבר הרחפת של רובוטניק.
הבוס הסופי - לעומת הקרבות הקודמים, רובוטניק אינו משתמש ברחפת בקרב זה עד לאחריו.
בשלב זה נפלטים ארבעה כדורי חשמל מצידי המסך הנוחתים על הרצפה, וסוניק נדרש להתחמק מהם.
לאחר כדורי החשמל ניתנת לשחקן הזדמנות לפגוע ברובוטניק: שתי בוכנות גדולות מגיחות מן התקרה או הרצפה, כאשר רובוטניק נמצא באחת מהן.
סוניק ימחץ על ידי הבוכנות במידה שלא יספיק להתחמק; כשהשחקן רואה את רובוטניק באחת הבוכנות, הוא מתבקש לקפוץ לעבר אחת מהן על מנת לפגוע ברובוטניק.
המחזור חוזר על עצמו עד שרובוטניק נכנע.
לאחר מכן רץ רובוטניק החוצה, נכנס לרחפת שלו וממריא אל מחוץ למסך.
לאחר שרובוטניק נכנס לרחפת יכול השחקן לקפוץ לעברו ולהביס אותו על אמת.
אחר כך מופיעים הקרדיטים והמשחק מסתיים.
באותה שנה יצאה גרסה גם לקונסולות מסטר סיסטם וגיים גיר.
3 מהשלבים דומים בעיצוב ובשם לשלבים מהמשחק של ה-16-ביט.
אולם לשלבי הבונוס אין קשר לאבני הכאוס: אבני הכאוס חבויים בתוך השלבים עצמם.
בכל שלב ישנה תוספת חיים, ואם משיגים את כולם ולא נפסלים- מקבלים את התוספת האחרונה.
המשחק זכה לשבחים ולציונים גבוהים.
המבקרים ציינו שהמשחק מהיר במיוחד אך זה לא פוגע בו אלא משבח אותו והופך אותו לייחודי ביותר.
בנוסף, המבקרים ציינו שהגרפיקה הייתה צבעונית ויפה במיוחד, והרקעים, האנימציות והדמויות הוצגו בצורה איכותית על המסך אשר נראית כתלת-ממדית, ואף על פי שהמשחק מהיר זה לא מפריע לראות את עיצוב השלבים.
בנוסף, המבקרים ציינו שהמוזיקה של המשחק הייתה קליטה וטובה.
המשחק, שנוצר כמתחרה למריו של חברת נינטנדו, הצליח ושינה מציאות שבה נינטנדו שלטה על השוק.
המשחק הציל את כל קונסולת המגה דרייב של סגה, ודמותו הפכה לקמע החברה.
המשחק הותיר אחריו עשרות משחקים בסדרה זו אשר הפכו לסמל בעולם הגיימינג.
נעימת שלבי "Green hills" הפכה למזוהה עם המשחק וגרסה שלה הופיעה במהדורות ה-8-ביט, ובהמשך במשחקים נוספים.
בסרטי הקולנוע לטום יש את הרינגטון הזה בטלפון הסלולרי.
סוניקווה מרטין-גרין היא שחקנית אמריקאית.
מרטין-גרין ידועה בעיקר בזכות תפקידה בתור סשה ויליאמס (אנ') בסדרת הטלוויזיה "המתים המהלכים" (2012–2018), וידועה גם בתור מייקל ברנהאם בסדרת הטלוויזיה "מסע בין כוכבים: דיסקברי" (2017-הווה).
בנוסף שיחקה מספר דמויות משנה בסדרות הטלוויזיה "עד עצם היום הזה" (2009–2011) ו"האישה הטובה" (2013).
סוניקווה מרטין נולדה וגדלה בעיר ראסלוויל (אנ'), שבצפון-מערב מדינת אלבמה שבארצות הברית.
הוריה התגרשו כשהייתה צעירה ואמה נישאה בשנית.
יש לה אחות אחת, נאקישה,, ושלוש אחיות למחצה מנישואיו הראשונים של אביה.
בשנת 2007 סיימה את לימודיה לתואר ראשון בתיאטרון באוניברסיטת אלבמה.
למרות שהתפרסמה בעיקר בשל תפקידיה הטלוויזיוניים, הופעותיה הראשונות של מרטין-גרין היו דווקא בסרטי קולנוע עצמאיים ("אינדי"), החל משנת 2005 ועד שנת 2012.
תפקידה הראשון בטלוויזיה היה בשנת 2008, כשהופיעה בפרק אחד של הסדרה "חוק וסדר: כוונה פלילית".
בשנת 2009 החלה לגלם את דמותה של קורטני ולס בסדרה "האישה הטובה", ושיחקה בסדרה במשך שתי עונות.
היה זה התפקיד הקבוע הראשון שלה בו היא משחקת דמות מבוגרת, בניגוד לתפקידי נערה מתבגרת ששיחקה עד אז בקולנוע ובטלוויזיה.
בשנת 2011 שיחקה בדרמה "צועקת לשמיים" בכיכובה של זואי קרביץ.
בשנת 2012 קיבלה מרטין-גרין תפקיד קבוע בסדרה "המתים המהלכים" כסשה ויליאמס, אחותו של טייריס.
בשנת 2013, לאחר סיום צילומי העונה השלישית של "המתים המהלכים", לוהקה מרטין-גרין לתפקיד תמרה בסדרה "עד עצם היום הזה".
היא שיחקה בתפקיד קבוע בעונה השנייה ובתפקיד אורח בעונה השלישית, ולאחר מכן חזרה לתפקידה בסדרה "המתים המהלכים", עד לסיום עונתה השביעית.
בסוף שנת 2016 לוהקה מרטין-גרין לסדרה "מסע בין כוכבים: דיסקברי" בתפקיד מייקל ברנהאם.
בשנת 2019 שיחקה בסרט חג המולד "חג בראש אחר", שעלה בנובמבר בשירות נטפליקס.
בשנת 2021 שיחקה בסרט הקולנוע "ספייס ג'אם: אגדה חדשה" בתור קאמייה ג'יימס, אשתו של לברון ג'יימס.
ב-4 בדצמבר 2010 מרטין-גרין נישאה לשחקן קנריק גרין (אנ') אותו פגשה עת שיחקו יחד במחזה בתיאטרון מקארטר בעיר פרינסטון שבניו ג'רזי.
ב-10 בינואר 2015, היא ילדה את בנה הראשון, קנריק ג'סטין גרין השני.
ב-19 ביולי 2020, היא ילדה בת נוספת, סראייה שונטה גרין.
מאז אפריל 2016, מרטין-גרין היא שגרירה של הארגון "Stand Up to Cancer", מעודדת ניסויים קליניים, עם דגש מיוחד על הסברה בקהילות מגוונות מבחינה אתנית.
בראיון שנתנה בפברואר 2018, אמרה מרטין-גרין שאמה נאבקה בשלושה סוגי סרטן ואחת מאחיותיה למחצה חלתה בסרטן השד.
ב-13 ביולי 2021, מרטין-גרין הודיעה באינסטגרם ששני הוריה נפטרו; אביה ב-9 באפריל ואמה ב-10 באפריל, מסיבות שאינן קשורות.
+שנהסדרהתפקידהערות2008חוק וסדר: כוונה פליליתקיאנה ריצ'מונדפרק: "Legacy"2009נשות קבעקנסה ג'ונס3 פרקים2009–2011האישה הטובהקורטני וולס8 פרקים2011אחת שיודעתג'והאנהפרק: "The Jewel of Denial"2012NYC 22מישל טרי5 פרקים2012–2018המתים המהלכיםסשה ויליאמס (אנ')תפקיד חוזר (עונות 5-3)
תפקיד אורח (עונה 8); 45 פרקים2013עד עצם היום הזהתמרה7 פרקים2016–2017הבחורה החדשהרונדה2 פרקים2017פן זירו - גיבור במשרה חלקיתמריהדיבוב; 3 פרקים2017 - הווהמסע בין כוכבים: דיסקברימייקל ברנהאםתפקיד ראשי (4 עונות); 55 פרקים
פרס סאטורן לשחקנית הטובה ביותר בסדרת טלוויזיה (2019-2018)2021בלתי מנוצחאלנהדיבוב; פרק: "It's About Time"2024נאשמים (אנ')מייגןפרק: "Megan's Story"
סוניק הקיפוד 2 הוא המשחק השני בסדרת משחקי "סוניק הקיפוד".
המשחק נוצר בשנת 1992 על ידי Sega Technical Institute והופץ על ידי סגה.
המשחק מציג את דמותו של סוניק, קיפוד מואנש כחול ומהיר במיוחד.
כמו כן, המשחק מציג לראשונה את דמותו של טיילס, שועל מואנש צהוב בעל שני זנבות והסיידקיק של סוניק.
לאחר שסוניק הביס את אויבו המושבע ד"ר רובוטניק, סוניק טס לו במטוס הטורנדו שלו וחיפש הרפתקה.
סוניק מצא אי בודד .סוניק הולך לאי, בלי לדעת שלפי האגדה האלים לקחו את יהלומי הכאוס מהאנשים שחיו שם, מפני שהאנשים שחיו שם השתמשו ביהלומים למטרות אנוכיות.
באי סוניק פוגש את טיילס שהתלהב ממנו ומהרפתקאותיו.
טיילס מצטף לסוניק והם גילו שד"ר רובוטניק הקים צבא גדול של רובוטים (שפועלים על חיות).
בנוסף ד"ר רובוטניק הקים תחנת חלל משוריינת הנקראת ביצת המוות ובמטרה להשתלט על העולם ולהשיג את כל יהלומי הכאוס.
סוניק וטיילס יוצאים להביס ד"ר רובוטניק, לשחרר את כל החיות מהרובוטים ולהשיג את כל יהלומי הכאוס לפני ד"ר רובוטניק.
במשחק ניתן לשחק בסוניק עם יכולות: ריצה, גלגול, הליכה, קפיצה ובנוסף על כך ניתן לשלוט בטיילס על כך שילך ויעיף באוויר את סוניק למקום שרוצים.
כמו במשחק הקודם יש גם מעיינות, לולאות, מורדות, נפילות ועוד.
בכל אחד מ-8 העולמות (לא כולל שלבים מיוחדים) יש שני שלבים (מלבד Metropolis Zone שבו יש שלושה שלבים): השלב הראשון הוא שלב שבסופו צריך להגיע לנקודת הסיום והשלב השני הוא שלב שבסופו צריך להתחרות בו מול ד"ר רובוטניק.
בכל שלב יש זמן מוקצב של 10:00 דקות וכאשר נגמר הזמן נפסלים.
בנוסף על כך בכל סיום שלב רגיל אם השחקן משיג מספר מטבעות מסוים ומסמן נקודת ציון, השחקן מגיע לשלב מיוחד.
בשלב המיוחד הדמות הולכת בצינור והשחקן צריך להשיג מספר מטבעות מסוים כדי להשיג את יהלום הכאוס.
יש שבעה שלבים מיוחדים שבכל אחד מהם יש יהלום כאוס כאשר השחקן משיג את כל היהלומים כשיש לשחקן יש 50 מטבעות ומעלה סוניק יהפוך להיות במצב סופר סוניק ויהיה בלתי פגיע.
בכל שנייה שנמצאים במצב סופר סוניק מאבדים מטבע, כאשר נגמרים כל המטבעות סוניק חוזר למצב הרגיל.
השחקן צריך להיזהר מסכנות כגון: קוצים, רובוטים, נפילות, טביעה, בורות ללא תחתית וקירות מוחצים.
כל מאה מטבעות שנאספים על ידי השחקן מזכים אותו בחיים נוספים.
בסיום המשחק (ברירת מחדל) טיילס מרכיב את סוניק על מטוס הטורנדו וכשאתה מסיים עם כל יהלומי הכאוס סוניק הופך לסופר סוניק ותופס בכנפי מטוס הטורנדו.
במצב שני שחקנים ניתן להתחרות זה מול זה במסך מפוצל (אחד משחק בטיילס והשני בסוניק).
יש 3 אזורים רגילים שמתחרים בהם (Emerald Hill Zone, Casino Night Zone, Mystic Cave Zone) שבהם המטרה לגמור את השלב ראשון ועוד אזור של שלב מיוחד שבו המטרה להשיג כמה שיותר מטבעות.
בכל אחד מארבעת האזורים יש שני שלבים.